
PARLAMENTUL ROMÂNIEI

CAMERA DEPUTAŢILOR
	COMISIA PENTRU ADMINISTRAŢIE  PUBLICĂ ȘI AMENAJAREA TERITORIULUI
Bucureşti, 7 iunie 2016

Nr. 4c-6/232
	COMISIA JURIDICĂ, DE DISCIPLINĂ ȘI IMUNITĂȚI
 Bucureşti, 7 iunie 2016

Nr. 4c-11/670          


Plx. 139/2016                                                                                                                                                                                                             


Către,
BIROUL PERMANENT AL 
CAMEREI DEPUTAȚILOR
           
Vă înaintăm alăturat RAPORTUL COMUN asupra propunerii legislative privind înfiinţarea instituţiei Avocatului Copilului, trimisă spre dezbatere în fond, Comisiei juridice, de disciplină şi imunităţi şi Comisiei pentru administraţie publică și amenajarea teritoriului cu adresa nr. Plx. 139 din 3 mai 2016.



PREŞEDINTE, 


VICEPREȘEDINTE,


    Victor Paul DOBRE


Ciprian Nicolae NICA

PARLAMENTUL  ROMÂNIEI

CAMERA DEPUTAŢILOR
	COMISIA PENTRU ADMINISTRAŢIE  PUBLICĂ ȘI AMENAJAREA TERITORIULUI

Bucureşti, 7 iunie 2016

Nr. 4c-6/232
	COMISIA JURIDICĂ, DE DISCIPLINĂ ȘI IMUNITĂȚI
 Bucureşti, 7 iunie 2016

Nr. 4c-11/670          


Plx. 139/2016                                                                                                                                                                                                             
RAPORT  COMUN
asupra propunerii legislative  privind înfiinţarea instituţiei Avocatului Copilului

  În conformitate cu prevederile art. 95  din Regulamentul Camerei Deputaţilor, republicat, Comisia pentru administraţie publică și amenajarea teritoriului și Comisia juridică, de disciplină şi imunităţi  au fost sesizate spre dezbatere, în fond, cu propunerea legislativă  privind înfiinţarea instituţiei Avocatului Copilului, trimisă spre dezbatere în fond, în procedură obișnuită cu adresa nr. Plx. 139 din 3 mai 2016,  înregistrată sub nr.4c-6/232 din 3 mai 2016, respectiv cu nr.4c-11/670 din 4 mai 2016.
 Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera Deputaţilor este primă Cameră sesizată.
Consiliul Legislativ, prin avizul nr. 394 din 27 aprilie 2016, a avizat negativ  propunerea legislativă.
Propunerea legislativă are ca obiect de reglementare înfiinţarea instituţiei Avocatul Copilului, ca autoritate publică autonomă şi independentă faţă de orice altă autoritate publică, care veghează la respectarea drepturilor copilului definite în Constituţia României, Convenţia cu privire la drepturile copilului şi alte prevederi legale. 


În conformitate cu prevederile art. 61 şi 63 din Regulamentul Camerei Deputaţilor, republicat, comisiile au examinat propunerea legislativă în ședințe separate în data de 17 mai 2016.


La lucrările Comisiei pentru administraţie publică și amenajarea teritoriului au fost prezenţi 19 deputaţi din totalul de 21 membri.


La lucrările Comisiei juridice, de disciplină  și imunități au fost prezenţi 13 deputaţi din totalul de 25 membri.

La dezbaterile care au avut loc a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, domnul Victor Ciorbea - ministru, Instituția Avocatul Poporului.

În urma dezbaterilor, membrii Comisiilor au apreciat că, modificările aduse prin proiect nu corespund prevederilor constituționale care reglementează Instituția Avocatul Poporului. Astfel, potrivit dispozițiilor art.58 din Constituție, rolul Avocatului Poporului este apărarea drepturilor și libertăților persoanelor fizice, iar ca urmare a revizuirii Constituției din anul 2003, același text constituțional a instituit funcția de adjuncți ai Avocatului Poporului specializați pe domenii de activitate.
Fără a face distincție între drepturile și libertățile cetățenești pe care trebuie să le apere, Avocatul Poporului veghează la respectarea tuturor drepturilor consfințite de Constituție, indiferent de natura, sfera lor de întindere ori de categoriile de beneficiari ai acestora. Din această perspectivă, nu se poate pune problema constituirii unei instituții distincte, definită Avocatul Copilului, deoarece aceasta ar duce la prevalența unui drept sau libertăți asupra alteia, apărarea cu prioritate a unor categorii de persoane în defavoarea celorlalte, o asemenea abordare depășind cadrul constituțional, fiind susceptibilă a crea confuzii de competențe și paralelisme instituționale.
Având în vedere cele prezentate, rezultă că Avocatul Copilului nu poate constitui o instituție distinctă de Avocatul Poporului, o asemenea abordare neavând temei constituțional.

Față de cele constatate, membrii Comisiilor au hotărât, cu unanimitate de voturi, respingerea propunerii legislative privind înfiinţarea instituţiei Avocatului Copilului, cu amendamente respinse redate în anexa la prezentul raport.
  În raport cu obiectul şi conţinutul reglementării, propunerea legislativă face parte din categoria legilor organice.

        


       
PREŞEDINTE,






VICEPREȘEDINTE,
   
 

    
   

 
      Victor Paul DOBRE






Cirpian Nicolae NICA
      







    SECRETAR,  






      SECRETAR,




Constantin Avram




   Sorin Constantin STRAGEA
Sef serviciu, Sofia Chelaru

Consilier parlamentar, Nicoleta Toma       










Consilier parlamentar, Rodica Penescu       
Anexa

AMENDAMENTE RESPINSE
	Nr. crt.
	Text iniţial
	Text amendament

(autor)
	MOTIVARE

1. Argumente susţinere

2. Argumente respingere
	Camera decizională

	1.
	Art.1

(3) Instituția Avocatul Copilului este punct național de contact pentru Convenția Internațională a Drepturilor Copilului.
	Art. 1 alineat (3) se modifică după cum urmează : 

Instituția Avocatul Copilului coordonează monitorizarea implementării Convenției cu privire la drepturile copilului în România.

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	2.
	Art.4 


	La Art.4 se adaugă alineatul 2 după cum urmează :

(2) Avocatul Copilului este ordonator principal de credite. În îndeplinirea atribuțiilor care îi revin, acesta emite ordine.

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	3.
	Art.4 alineat (2)

(2) Secretarul General se află în directa subordonare a Avocatului Copilului și trebuie să îndeplinească următoarele condiții:

a) să fie absolvent de studii superioare juridice sau economice, cu o vechime în specialitate de minim 15 ani;

b) să fie absolvent al Programului de formare specializată pentru ocuparea unei funcții publice corespunzătoare categoriei înalților funcționari publici;

c) să aibă o experiență de minim 5 ani ca ordonator principal sau delegat de credite, într-o instituție publică.
	Art.4 alineatul (2) devine alineatul (3) după cum urmează: 

(3) Secretarul General se află în directa subordonare a Avocatului Copilului și trebuie să îndeplinească următoarele condiții:

a) să fie absolvent de studii superioare juridice sau economice, cu o vechime în specialitate de minim 15 ani;

b) să fie absolvent al Programului de formare specializată pentru ocuparea unei funcții publice corespunzătoare categoriei înalților funcționari publici;

c) să aibă o experiență de minim 5 ani ca ordonator principal sau delegat de credite, într-o instituție publică.

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	4.
	Art.4 alineat (3)

(3) În cadrul instituției Avocatul Copilului sunt organizate și funcționează:

a) Compartimente aflate în subordinea directă a Avocatului Copilului, respectiv Audit public intern, cu un post și Biroul juridic, cu 3 posturi și Cabinetul demnitarului, cu 2 posturi;

b) Compartimente aflate în subordinea directă a Adjunctului Avocatului Copilului, respectiv Departamentul Soluționare Petiții și Sesizări din Oficiu, va cuprinde un număr de 20 posturi de experți și consilieri și Cabinetul demnitarului, cu 2 posturi;

c) Birourile Teritoriale, încadrate cu câte două posturi de experți și consilier, vor fi evidențiate în Regulamentul de organizare și funcționare a  instituției Avocatul Copilului, vor fi  coordonate de Adjunctul Avocatului Copilului  și vor fi înființate în baza ordinului Avocatului Copilului;

d) Compartimente aflate în subordinea directă a Secretarului General, respectiv Departamentul economic-administrativ, resurse umane și salarizare, condus de un șef de departament, care va cuprinde Biroul resurse umane și salarizare, cu 3 posturi, Biroul financiar-contabilitate, cu 3 posturi, Biroul comunicare și relații externe, cu 3 posturi și Biroul administrativ, cu 10 posturi.
	Art.4 alineatul (3) devine alineatul (4) după cum urmează:

(4) În cadrul instituției Avocatul Copilului sunt organizate și funcționează:

a) Compartimente aflate în subordinea directă a Avocatului Copilului, respectiv Audit public intern, cu un post și Biroul juridic, cu 3 posturi și Cabinetul demnitarului, cu 2 posturi;

b) Compartimente aflate în subordinea directă a Adjunctului Avocatului Copilului, respectiv Departamentul Soluționare Petiții și Sesizări din Oficiu, va cuprinde un număr de 20 posturi de experți și consilieri și Cabinetul demnitarului, cu 2 posturi;

c) Birourile Teritoriale, încadrate cu câte două posturi de experți și consilier, vor fi evidențiate în Regulamentul de organizare și funcționare a  instituției Avocatul Copilului, vor fi  coordonate de Adjunctul Avocatului Copilului  și vor fi înființate în baza ordinului Avocatului Copilului;

d) Compartimente aflate în subordinea directă a Secretarului General, respectiv Departamentul economic-administrativ, resurse umane și salarizare, condus de un șef de departament, care va cuprinde Biroul resurse umane și salarizare, cu 3 posturi, Biroul financiar-contabilitate, cu 3 posturi, Biroul comunicare și relații externe, cu 3 posturi și Biroul administrativ, cu 10 posturi.

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	

	5.
	Art.7

(b) are studii superioare juridice, psihologice, sociologice, medicale cu o vechime de minim 15 ani;
	Art. 7 litera (b) se modifică după cum urmează: 

 (b) are studii superioare juridice, psihologice, sociologice, medicale, de asistență socială, cu o vechime de minim 15 ani;

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	6.
	Art7

(d) are un caracter integru și se evidențiază printr-o înaltă autoritate morală și sensibilitate față de problemele sociale.
	Art. 7 litera (d) se modifică după cum urmează:

(d) are un caracter integru și se evidențiază printr-o înaltă autoritate morală și preocupare față de problemele sociale.

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	7.
	Art. 11 Avocatul Copilului are următoarele atribuții:

(a) Întreprinde acțiuni având drept scop promovarea, protejarea și monitorizarea drepturilor copilului, în special:

· dreptul la viață, la dezvoltare și la ocrotirea sănătății;

· dreptul la o dezvoltare armonioasă în cadrul familiei;

· dreptul la protecție;

· dreptul la învățătură;

· dreptul la participare. 
	Art. 11 litera (a) se modifică după cum urmează:

(a) Întreprinde acțiuni având drept scop promovarea,  protejarea drepturilor copilului și monitorizarea respectării drepturilor copilului, cu respectarea celor patru principii fundamentale prevăzute de Convenția Internațională a Drepturilor Copilului.

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	8.
	Art.11

(h) Să contribuie la realizarea rapoartelor pe care statele sunt obligate să le prezinte Organizațiilor şi Comisiilor ONU şi instituțiilor regionale şi dacă este necesar să-şi exprime părerea asupra anumitor subiecte “în calitate de instituţii independente”.
	Art. 11 litera (h) se modifică după cum urmează:

(h) Să contribuie la realizarea rapoartelor pe care România este obligată să le prezinte în conformitate cu Convențiile internaționale semnate și ratificate, în calitate de instituţie independentă, pe tematica drepturilor copilului.

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	9.
	(i)
 Să coopereze cu Națiunile Unite, cu organizațiile ONU, cu instituţiile regionale şi naţionale pentru drepturile omului.
	Art. 11 litera (i) se modifică după cum urmează:

(i) Cooperează cu 

organismele și organizațiile internaționale, europene, regionale şi naţionale pe domeniul drepturilor copilului. 

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	10.
	Art.13

(h) declanșa acțiuni sau interveni alături de copil în instanța de judecată, atunci când minorul a fost victimă a violenței fizice sau psihice din partea părinților, tutorelui sau reprezentantului legal, a abuzului, violenței și exploatării sexuale, a exploatării prin muncă , a traficului de ființe umane, a neglijării și exploatării, precum și a oricărei forme de violență asupra copilului prevăzute și sancționate de legislația internă și internațională la care România este parte, cu toate drepturile care îi revin procurorului;
	Art. 13 litera (h) se modifică după cum urmează:

(h) să declanșeze acțiuni sau să intervină alături de copil în instanța de judecată, atunci când minorul a fost victimă a violenței fizice sau psihice din partea părinților, tutorelui sau reprezentantului legal, a abuzului, violenței și exploatării sexuale, a exploatării prin muncă , a traficului de ființe umane, a neglijării și exploatării, precum și a oricărei forme de violență asupra copilului prevăzute și sancționate de legislația internă și internațională la care România este parte, cu toate drepturile care îi revin procurorului;

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	11.
	Art.13

(k) să emită Recomandări cu caracter obligatoriu, adresate autorităților administrației publice și entităților private și monitorizează implementarea acestora;



	Art. 13 litera (k) se modifică după cum urmează:

(k) să emită recomandări, propuneri, instrucțiuni adresate autorităților administrației publice și entităților private referitoare la orice aspect privind promovarea și respectarea drepturilor copilului și monitorizează implementarea acestora;

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	12.
	Art.13

(l) să solicite autorităților abilitate luarea de inițiative legislative sau de emitere sau modificare a unor acte normative în domeniul promovării și protecției drepturilor copilului;
	Art. 13 litera (l) se modifică după cum urmează:

(l) să examineze prevederile legale în vigoare și proiectele de lege și să solicite autorităților abilitate luarea de inițiative legislative sau de emitere sau modificare a unor acte normative în vederea respectării drepturilor copilului;

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	13.
	Art. 13

(n) să promoveze drepturile copilului şi să facă eforturi pentru combaterea discriminării, prin conştientizarea opiniei publice - în particular prin intermediul informării, educaţiei şi media.


	Art. 13 litera (n) se modifică după cum urmează:

(n) să promoveze drepturile copilului şi să facă eforturi pentru conştientizarea opiniei publice  prin intermediul unor campanii de informare și educare.  

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	14.
	Art.13 
	La art.13 se adaugă litera (o) după cum urmează:

(o) să organizeze consultări periodice cu copii și să acorde audiențe.

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	15.
	Art.14

(1)
Avocatul Copilului propune Birourilor Permanente ale Parlamentului numirea unui Adjunct al Avocatului Copilului;

(2) Avocatul Copilului este ordonator principal de credite. În îndeplinirea atribuțiilor care îi revin, acesta emite ordine.
	La Art.14 alineatul 2 se elimină. 

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

	16.
	Art. 30

(1) Pe durata exercitării mandatului, Avocatul Copilului poate fi urmărit şi trimis în judecată penală pentru fapte, altele decât cele prevăzute la art. 24, dar nu poate fi reținut, percheziționat sau arestat preventiv fără încuviințarea președinților celor două Camere ale Parlamentului.

(2) Dacă Avocatul Copilului sau adjunctul său sunt arestați ori trimiși în judecată penală, ei vor fi suspendați din funcție, de drept, până la rămânerea definitivă a hotărârii judecătorești.
	Art. 30 se modifică după cum urmează:

Art. 30

(1) Pe durata exercitării mandatului, Avocatul Copilului poate fi urmărit şi trimis în judecată penală pentru fapte, altele decât cele prevăzute la art. 29, dar nu poate fi reținut, percheziționat sau arestat preventiv fără încuviințarea președinților celor două Camere ale Parlamentului.

(2) Dacă Avocatul Copilului sau adjunctul său sunt arestați ori trimiși în judecată penală, ei vor fi suspendați din funcție, de drept, până la rămânerea definitivă a hotărârii judecătorești.

Autor: Andreea Maria Paul - Deputat PNL


	1. _________

2. Propunerea legislativă fiind respinsă amendamentele ramân fără obiect.
	Senatul

